BEQUES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZE UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56229)
  + [Valencià](/va/acuerdo/56518)






Selector de idioma

Leer

* [Español](/es/acuerdo/56739)
* [Valencià](/va/acuerdo/56114)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZE UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT[Butlletí Oficial Universitat d'Alacant](/ca/Publicacion)
==================================================================================================================================================================================================================================

Secretaria General

Butlletí Oficial Universitat d'Alacant





BEQUES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZE UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT

Data d'aprovació
:   13/02/2025

Data de publicació
:   14/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56497)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56194)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56388)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZE UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT&url=https://www.boua.ua.es/va/acuerdo/56906)

**Títol:** BEQUES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZE UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 13 de febrer de 2025

BEQUES A ALUMNAT ORIGINARI DE PAÏSOS MENYS AVANÇATS O DE RENDA MITJANA, QUE REALITZE UN DOCTORAT DE LA UNIVERSITAT D'ALACANT, VINCULAT A LA COOPERACIÓ AL DESENVOLUPAMENT

1. Objecte de la convocatòria i procediment de concessió.

1.1 L'objecte d'aquesta convocatòria és la concessió, en règim de concurrència competitiva, de beques a alumnat de doctorat matriculat en la Universitat d'Alacant (d'ara en avant UA), per a completar la seua formació acadèmica i investigadora, i que tinga la nacionalitat d'algun dels països establits en el punt 1.3 de les bases d'aquesta convocatòria, amb especial atenció a la inclusió social i a la diversitat, en el marc de la cooperació al desenvolupament.

1.2 Les beques es classifiquen en dos tipus de modalitats:

a) Modalitat A: alumnat de doctorat que siga nacional d'algun dels països establits en l'article 1.3 de la present convocatòria i estiga realitzant el seu doctorat de manera presencial en la UA.

b) Modalitat B: alumnat de doctorat que siga nacional d'algun dels països establits en l'article 1.3 de la present convocatòria, no es trobe de manera presencial a Espanya i necessite realitzar estades d'investigació en la UA d'una duració mínima de dos mesos, per al desenvolupament de la seua tesi doctoral.

1.3 Podran participar en aquesta convocatòria els doctorands o doctorandes originaris dels següents països:

Països establits en el marc del V Pla director de la cooperació valenciana al desenvolupament:

Amèrica del Sud: Bolívia, Colòmbia, l'Equador i el Perú. Amèrica Central: El Salvador, Guatemala, Hondures i Nicaragua. El Carib: Cuba, Haití i República Dominicana. Àfrica Subsahariana: Burkina Faso, Txad, Eritrea, Etiòpia, Kenya, Mali, Mauritània, Moçambic, Níger, Nigèria, el Senegal, Sudan i Sudan del Sud. El Magreb: Algèria, el Marroc, Tunísia i Població Sahrauí. Orient Pròxim: Territoris palestins i població refugiada palestina. Àsia: l'Índia.

Així mateix, països que es troben en situació d'emergència d'acord amb l'Organització de les Nacions Unides, a data anterior al venciment del termini de finalització de sol·licituds. <https://www.acnur.org/es-es/>.

2. Requisits de les persones beneficiàries.

Podrà sol·licitar aquesta beca l'alumnat que complisca amb els següents requisits abans que finalitze el termini de presentació de sol·licituds:

a) Estar matriculat en algun programa de doctorat de la UA.

b) Tindre el Document de Compromís Doctoral signat, avalat pel director o directora de la Tesi Doctoral.

c) Que la persona responsable de la direcció o codirecció de la tesi doctoral siga personal docent i investigador (PDI) de la Universitat d'Alacant.

d) Estar al corrent en el pagament de les taxes de matrícula.

e) No percebre altres beques de naturalesa similar, ni disposar d'una altra font d'ingressos per a realitzar l'estada de doctorat.

f) Realitzar l'activitat objecte de la beca en el termini establit en aquesta convocatòria en el seu article 9.1.2.b

g) No incórrer en cap de les circumstàncies arreplegades en l'article 13.2 de la Llei 38/2003, General de Subvencions.

h) Per a aquells que sol·liciten les beques de la modalitat establida en el punt 1.2.a), no disposar d'un permís de residència a Espanya, excepte per estudis i/o investigació.

i) Per a aquells que sol·liciten les beques de la modalitat establida en el punt 1.2.b), no trobar-se de manera presencial a Espanya.

3. Nombre i dotació de les beques.

3.1 El nombre i dotació de les beques és el següent:

a) 5 beques de 2.500 €, per a realitzar estades d'investigació d'alumnat de doctorat inclòs en la modalitat establida en l'article 1.2 a) d'aquestes bases.

b) 2 beques de 5.000 €, per a realitzar estades d'investigació d'alumnat de doctorat en la UA, inclòs en la modalitat establida en l'article 1.2 b) d'aquestes bases, amb una duració mínima de dos mesos.

3.2 No podran sol·licitar-se beques per a totes dues modalitats simultàniament.

3.3 En el cas que quedaren romanents sense assignar en alguna modalitat, es podrà augmentar la dotació econòmica de cada beca, o el nombre de beques de l'altra modalitat, fins a esgotar els crèdits disponibles.

4. Termini i procediment de presentació de les sol·licituds

4.1 Termini de presentació.

Es podran presentar sol·licituds a partir de l'endemà de la publicació de la convocatòria en el Butlletí Oficial de la Universitat d'Alacant (BOUA), fins a les 24 hores (fus horari d'Espanya) del 7 de març de 2025, inclusivament.

A efectes informatius, la convocatòria també es publicarà en la pàgina web de l'Àrea de Cooperació Internacional per al Desenvolupament, adscrita al Servei de Relacions Internacionals de la UA.

<https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html>

4.2 Procediment de presentació.

4.2.1 Les sol·licituds es presentaran a través del registre electrònic de la Universitat d'Alacant (UACloud: E-Administració > Tràmits > Generals > Instància genèrica).

4.2.2 La instància genèrica haurà d'emplenar-se de la manera següent:

a) En el camp "exposa" s'indicarà: "Instància dirigida al Servei de Relacions Internacionals -Subdirecció Convenis de Cooperació Universitària per al Desenvolupament i Voluntariat Internacional-".

b) En el camp "sol·licita" s'indicarà: "Convocatòria de beques per a Doctorats PMA i RM", especificant si sol·licita la modalitat A o B.

4.3 Documentació a presentar.

Les persones sol·licitants hauran de presentar, en format PDF, la següent documentació:

a) Formulari de sol·licitud, disponible en la següent adreça web: <https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html>.

b) Expedient acadèmic del títol de màster, quan no estiga en poder de la Universitat d'Alacant.

c) Informe generat per l'aplicació del Registre d'Activitats i Pla d'Investigació (RAPI), en el qual consten les activitats formatives específiques obligatòries del programa de doctorat.

d) Document de Compromís Doctoral, avalat pel director o directora de la Tesi Doctoral.

e) Acreditació de les publicacions realitzades.

4.3.1 Els documents anteriorment indicats, hauran de tindre data anterior al venciment del termini de presentació de sol·licituds.

5. Criteris d'adjudicació.

L'assignació de les beques es realitzarà seguint els següents criteris:

5.1 Per estar matriculat en segon curs o posterior, en un programa de doctorat de la Universitat d'Alacant: 1 punt.

5.2 Per pertinença als següents trams d'edat: màxim 2 punts. A l'efecte de valorar aquest criteri, l'edat serà la que es posseïsca el dia que finalitze el termini de presentació de sol·licituds.

a) De 24 a 29 anys: 2 punts.

b) De 30 a 34 anys: 1 punt.

c) De 35 a 38 anys: 0,5 punts.

5.3 Per mèrits acadèmics: màxim 2 punts. Aquest criteri s'obtindrà de la suma dels dos apartats següents:

5.3.1 Per ser beneficiari de premi extraordinari de màster: 1 punt.

5.3.2 Per publicacions en llibres o revistes especialitzades: s'atorgarà 0,3 punts per publicació acreditada, fins a un màxim d'1 punt.

5.4 Pel grau de realització de les activitats formatives transversals obligatòries específiques del programa de doctorat registrades en l'aplicació RAPI i que estiguen acceptades pel tutor o tutora (màxim 1 punt), d'acord amb el següent criteri:

5.4.1 Si s'han realitzat totes les activitats formatives transversals obligatòries específiques en el programa de doctorat: 1 punt.

5.4.2 Si s'han realitzat almenys un terç de les activitats formatives transversals obligatòries específiques en el programa de doctorat: 0,5 punts.

5.5 Haver sigut beneficiari o beneficiària de beques per la Fundació Carolina, MAEC o de la Convocatòria Santander-UA de l'Àrea de Cooperació Internacional per al Desenvolupament per a cursar Màsters en la UA: 1 punt.

5.6 Empat. En cas d'empat, l'ordre de prelació de les sol·licituds es determinarà en primer lloc, pel percentatge d'activitats formatives transversals obligatòries específiques realitzades. Si l'empat persisteix, es tindrà en compte el país amb el menor Índex de Desenvolupament Humà 2023-2024 (IDH) <https://hdr.undp.org/system/files/documents/global-report-document/hdr2023-24overviewsp.pdf>. En cas de continuar l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

6. Òrgan gestor i comissió de valoració.

6.1 Òrgan gestor.

L'òrgan gestor de la convocatòria és la Subdirecció de Convenis de Cooperació Universitària per al Desenvolupament i Voluntariat Internacional, la qual es troba adscrita al Servei de Relacions Internacionals. S'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

El contacte es realitzarà a través del següent enllaç del Servei de Relacions Internacionals, Àrea de Cooperació (via UACloud > Sol·licitudsUA): <https://sri.ua.es/va/cooperacion/sol-licituds-consultes-suggeriments-i-queixes.html>.

Quan la sol·licitud no reunisca els requisits o no s'acompanye la documentació requerida, es notificarà a la persona sol·licitant la causa que impedeix la continuació del procediment, i se li requerirà, perquè, de conformitat amb la legislació de procediment administratiu comú, esmene la falta o acompanye els documents preceptius amb indicació que, si així no es fera, se li tindrà per desistit de la seua petició, prèvia resolució, que haurà de ser dictada en els termes previstos legalment.

6.2 Comissió de valoració.

6.2.1 La comissió de valoració realitzarà l'examen i avaluació de les sol·licituds admeses i elaborarà l'informe de valoració.

6.2.2 La comissió de valoració tindrà la següent composició:

Presidència. La vicerectora de Relacions Internacionals i Cooperació per al Desenvolupament, o persona que la substituïsca.

Secretaria. La subdirectora de Convenis de Cooperació Universitària per al Desenvolupament i Voluntariat Internacional, o persona que la substituïsca.

Vocals. El director de Relacions i Projectes Institucionals, la directora de la EIDUA, el director del Secretariat de Cooperació per al Desenvolupament i la directora del Servei de Relacions Internacionals, o persones que els substituïsquen.

6.2.3 Per a la valoració de les sol·licituds admeses, la comissió de valoració podrà recaptar l'assessorament, intern o extern a la UA, d'experts per àrees temàtiques.

6.2.4 Els membres de la Comissió de Valoració signaran un document d'absència de conflicte d'interessos (DACI).

7. Resolució, notificació i publicació dels resultats.

7.1 Atés el principi de transparència arreplegat en la Llei 40/2015, d'1 d'octubre, del Règim Jurídic del Sector Públic, i allò que estableix l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web: <https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html>, substituint la notificació a les persones interessades i produint els mateixos efectes.

7.2 Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la seua publicació, a través del següent enllaç del Servei de Relacions Internacionals, Àrea de Cooperació (via UACloud > Sol·licitudsUA): <https://sri.ua.es/va/cooperacion/sol-licituds-consultes-suggeriments-i-queixes.html>.

Transcorregut aquest termini, s'elaborarà la relació definitiva de sol·licituds admeses i excloses, la qual serà remesa a la Comissió de Valoració per a la seua avaluació.

7.3 La proposta de resolució provisional es publicarà a partir del 1 de març de 2025. A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

7.4 Transcorregut aquest termini i, si escau, resoltes les al·legacions presentades, la rectora dictarà la resolució definitiva de concessió.

7.5 En el cas de renúncia de la persona titular, si l'òrgan gestor considera que el nomenament d'un suplent com a nou titular es produeix en termini per al compliment de la fi de la beca, i quan hi haja disponibilitat pressupostària, l'adjudicació de la beca corresponent es produirà en l'ordre establit en la relació de suplents que existisca. Els suplents disposaran de 5 dies hàbils improrrogables, comptats a partir de l'endemà de comunicar-se, per a expressar la seua acceptació. Transcorregut aquest termini sense rebre resposta, la UA tindrà per desistida la sol·licitud d'acceptació.

8. Marc legal i pressupostari

8.1 La convocatòria d'aquestes beques, amb codi 2025SBV046, que serveix de base reguladora, es troba recollida en la línia de subvenció 2025LS039 del Pla Estratègic de Subvencions 2025 de la Universitat d'Alacant.

8.2 La subvenció assignada s'ajustarà a allò que estableix la Llei 38/2003, de 17 de novembre, General de Subvencions, el Reial decret 887/2006, de 21 de juliol, pel qual s'aprova el Reglament de la Llei 38/2003, la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, el que es preveu en l'Ordre 2/2021, de 26 de maig, de la Conselleria de Transparència, Responsabilitat Social, Participació i Cooperació de la Generalitat Valenciana, per la qual s'estableixen les bases reguladores per a la concessió de subvencions en matèria de cooperació internacional al desenvolupament, per l'estipulat en el Decret 7/2023, de 27 de gener, del Consell sobre indemnitzacions per raó de servei i gratificacions per serveis extraordinaris (DOGV, 1.02.23), en la normativa interna de la Universitat d'Alacant i la present convocatòria.

8.3 La dotació econòmica destinada a aquesta convocatòria, d'un import màxim de vint-i-dos mil cinc-cents euros (22.500€), es distribuirà entre dotze mil cinc-cents euros (12.500 €) per a la modalitat A i deu mil euros (10.000 €) per a la modalitat B, i serà sufragada amb càrrec al capítol IV, orgànica 5160.4B.0025, del pressupost del Vicerectorat de Relacions Internacionals i Cooperació per al Desenvolupament de la UA.

L'execució d'aquesta dotació està supeditada a la disponibilitat pressupostària de la Universitat d'Alacant.

S'aplicaran les disposicions fiscals vigents.

Si el crèdit disponible per a alguna de les modalitats no s'esgotara per falta de sol·licituds, podrà assignar-se a l'altra modalitat, o a incrementar la dotació econòmica de cada beca.

8.4 Aquesta convocatòria compta amb finançament de la Generalitat Valenciana, en el marc del conveni de col·laboració entre la Generalitat, a través de la Vicepresidència i Conselleria de Serveis Socials, Igualtat i Habitatge, i la Universitat d'Alacant, per a la realització del projecte "Accions Institucionals d'Investigació i Formació. Cooperació Universitària al Desenvolupament 2024", signat el 16/12/2024.

Si la Universitat no rebera els fons procedents de la Generalitat Valenciana, quan dispose de crèdit, podrà assumir amb fons propis la quantia que finança la GVA.

9. Obligacions, justificació de persones beneficiàries i pagament.

9.1 Obligacions de les persones beneficiàries.

Són obligacions de les persones beneficiàries, a més de les establides en la Llei 38/2003, General de Subvencions, les següents:

L'activitat subvencionada ha de realitzar-se des de 2025 fins a 2026.

9.1.1 Amb caràcter general:

a) Acceptar la beca concedida en els 5 dies hàbils següents a la seua notificació, a través del següent enllaç del Servei de Relacions Internacionals, Àrea de Cooperació (via UACloud > Sol·licitudsUA): <https://sri.ua.es/va/cooperacion/sol-licituds-consultes-suggeriments-i-queixes.html> i emplenar l'imprés "formulari de dades personals" que li serà proporcionat per l'òrgan gestor.

Si no fora acceptada en aquest termini, s'entendrà que es renuncia a aquesta, llevat que existisca una causa degudament justificada, que haurà de documentar davant l'òrgan gestor dins del termini d'acceptació de la beca.

b) Per al cobrament de la segona part de la beca, presentar un informe d'aprofitament de les activitats d'investigació a realitzar amb el vistiplau del seu director o directora de la tesi.

c) Les contemplades en l'article 14 de Llei 38/2003, General de Subvencions, entre les quals es troben:

c.1 Realitzar l'activitat que fonamenta la concessió de la beca en els termes establits en aquestes bases reguladores i altra normativa d'aplicació.

c.2 Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c.3 Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.1.2 Amb caràcter específic, els qui obtinguen una beca de les contemplades en l'article 1.2.b, hauran a més de:

a) Presentar-se en l'àrea de Cooperació Internacional per al Desenvolupament per a confirmar la seua arribada a la UA i entregar declaració de la persona responsable de la direcció de la seua tesi, acreditant la incorporació efectiva al Departament/Institut.

b) Realitzar l'estada d'investigació abans del 28 de febrer de 2026.

c) Retornar al seu país d'origen una vegada finalitzada l'estada d'investigació.

9.2 Justificació de les persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir la beca i de l'aplicació dels fons percebuts a través d'aquesta convocatòria, abans del 28 de febrer de 2026, mitjançant la presentació dels documents exigits en les presents bases.

La Universitat procedirà al pagament de la subvenció concedida de la manera següent:

·         70%, després de la publicació de la resolució de concessió, a excepció de les persones beneficiàries d'una beca 1.2.b. Prèviament, la persona beneficiària haurà de remetre els documents econòmics sol·licitats per l'òrgan gestor, degudament emplenats.

·         En el cas de les persones beneficiàries d'una beca 1.2.b, l'abonament del 70% es realitzarà una vegada es personen en la Subdirecció de Convenis de Cooperació Universitària per al Desenvolupament i Voluntariat Internacional, de l'Àrea de Cooperació Internacional per al Desenvolupament de la UA; així mateix, hauran de presentar una declaració del seu director o directora de tesi, acreditant la incorporació efectiva al Departament/Institut.

·         30% restant. Transcorregut dos mesos des de la publicació de la resolució de concessió, les persones beneficiàries hauran de presentar un informe d'aprofitament de les activitats d'investigació realitzades, amb el vistiplau de la direcció o codirecció de la seua tesi. En el supòsit de les beques 1.2.b, l'informe responsable d'aprofitament haurà de presentar-se aproximadament dues setmanes abans de finalitzar l'estada.

L'incompliment per la persona beneficiària de qualsevol dels requisits i obligacions establits en aquesta convocatòria i bases reguladores, així com en la seua resolució de concessió, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10. Protecció de dades de caràcter personal

De conformitat amb allò que estableix la legislació vigent en matèria de protecció de dades, la Universitat d'Alacant tractarà les dades aportades per les persones sol·licitants amb la finalitat de gestionar la seua participació en aquesta convocatòria. La legitimació d'aquest tractament es basa en l'interés públic i en el consentiment expressat en la sol·licitud de participació en aquesta. En el marc dels tractaments esmentats, les dades de les persones participants no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Les persones interessades poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Poden, així mateix, posar-se en contacte amb el delegat de protecció de dades a través de l'adreça [uvj@yp.yi](mailto:wur@km.zg).

La informació addicional i detallada sobre protecció de dades, els seus drets i la Política de Privacitat de la Universitat d'Alacant, està disponible en el següent enllaç: <https://seuelectronica.ua.es/va/privadesa.html>.

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós¿administratiu davant el jutjat del contenciós¿administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb allò que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós¿Administrativa, i potestativament podrà interposar-se recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb allò que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, a 13 de febrer de 2025

La Rectora

P.D. de signatura, vicerectora de Relacions Internacionals

i Cooperació per al Desenvolupament

(Resolució de 19 de desembre de 2024)

Rosa María Martínez Espinosa





[Carretera Sant Vicent del Raspeig s/n  
03495 Sant Vicent del Raspeig - Alacant  
 Tel. 37 993 3352 - Fax 84 575 5450](https://www.google.es/maps/@44.744255,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12863&trk=tyah&trkInfo=tarId%8U8642408525111%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)